Foto: 'Wêreld se lelikste hond' | Maroela Media
Quasi Modo. Foto: AP Photo/Noah Berger
Quasi Modo is 'n kruising tussen 'n Amerikaanse veghond en 'n Nederlandse herdershond. Hy is met spinale geboortedefekte gebore. Quasi Modo en sy eienaar het Vrydagaand met prysgeld van $1 500 weggestap in die kompetisie wat volgens die organiseerders "onvolmaaktheid loof".
Quasi Modo het stof in die oë geskop van 25 ander honde om met die titel weg te stap. Hy is as klein hondjie verwerp en na 'n diereskuiling geneem waar 'n veearts van Florida hom later aangeneem het.
Dit was die 27ste keer dat die kompetisie in Kalifornië gehou is. Die honde word beoordeel deur 'n paneel van drie mense. Daar is verskeie kategorieë waaronder spesiale of buitengewone eienskappe, persoonlikheid en "natuurlike lelikheid".